《赠王君诏道人》
宋代·郭印

润屋金多笑不居，却从象罔索玄珠。
千年古镜心长静，万里飞玄身自孤。
空里结空空复有，梦中占梦梦元无。
休将此语轻传泄，举世冥行少丈夫。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《玄溪集》。